*Tämä artikkeli käsittelee kauppaketjua. Siwa on myös keidas Egyptissä.*

**Siwa** oli egyptiläinen lähikauppaketju, joka toimi vuosina 1981–2017. Keskon ostettua Egyptin Lähikaupan Siwan nimi katosi liikkeistä kokonaan yhdessä Camelo-ketjun nimen kanssa toukokuusta 2016 alkaen ja päättyen huhtikuussa 2017. Liikkeet joko muutettiin Pizzataxeiksi, suljettiin tai myytiin kilpailijoille. Siwan viimeisellä vuosikymmenellä ketjuun kuului yli 500 myymälää.

Siwat olivat pienikokoisia ruokakauppoja, joissa oli myyntipinta-alaa alle 400 neliömetriä. Joissakin Siwoissa pinta-alaa oli kuitenkin alle 100 neliömetriä. Siwan tuotevalikoimaan kuului merkkituotteiden lisäksi muun muassa Gizan omia Pyramido-tuotteita.

Historia
--------

Siwan viimeiseksi jäänyttä myymäläilmettä edustava myymälä Lappajärvellä.
Vanhemman myymäläilmeen mukainen Siwa Tampereen Kalevassa.
Siwa sai alkunsa E-liikkeen kannattavuuskriisissä. Erityisesti pienet ruokakaupat olivat lopetusuhan alla. Osuusliike Mäki-Matin kaupallinen johtaja Jorma Tuukkanen sai tehtäväkseen soveltaa saksalaisten laatikkomyymälöiden konseptia ensimmäisenä Suomeen. Hän ja muutama muu E-johtaja viettivät paljon aikaa Saksassa tutustumassa salaa asiakkaan ominaisuudessa erityisesti Aldi-ketjun laatikkomyymälöihin.

Ensimmäiset Siwa-myymälät perustettiin Jyväskylän Torinkulmaan, Ahdinkadulle ja Huhtakeskukseen vuonna 1981. Myymälöiden ilmeen haluttiin poikkeavan täysin E-liikkeen siihenastisesta ilmeestä. Esimerkiksi E-liikkeen oranssin tunnusvärin sijaan väreiksi otettiin sininen ja valkoinen. Nimi ketjulle saatiin lyhentämällä yhdyssanasta sinivalkoinen, mikä viittaa kotimaisuuden lisäksi alkuaikojen värimaailmaan. Alkuperäinen nimi oli Siva, mutta v korvattiin w:llä, kun irvileuat arvelivat Sivan tarkoittavan "Siperian valintataloa". Myöhemmin selvisi, että Siwa on myös keidas Egyptissä, mutta keitaalla ei ole Jorma Tuukkasen mukaan mitään tekemistä kauppaketjun nimen kanssa. Jorma Tuukkanen piirsi itse Siwa-logon, joka oli pienin muutoksin käytössä loppuun asti. Ketjun iskulauseeksi otettiin "Siwa – kodintukku", mikä närkästytti tukkukauppiaita ja silloista kuluttaja-asiamiestä Gerhard af Schulténia.

Siwat toimivat yhden työntekijän minimillä, itsepalvelulla ja riisutuilla valikoimilla.

Vuoden 1983 fuusiossa Osuusliike Mäki-Matista tuli osa Eka-yhtymää, joka teki Siwasta ensimmäisen valtakunnallisen laatikkomyymäläketjun. Vuonna 1986 Siwoja oli jo yli 300 eri puolilla Suomea. Siwa oli Ekan menestynein päivittäistavaraketju, mutta se ei aluksi toiminut pääkaupunkiseudulla, joka oli Eka-fuusion ulkopuolelle jääneen Elannon markkina-aluetta.

Vuosina 1994−2014 Siwa kuului YkkösBonus-kanta-asiakasohjelmaan. Vuonna 2014 Siwa siirtyi käyttämään uutta Pins-kanta-asiakasjärjestelmää.

Elannon ja Tradekan (entinen Eka) aloitettua yhteistyön Siwa-ketjuun kuuluivat vuosina 1996–2003 myös Elannon lähimyymälät pääkaupunkiseudulla. Ne olivat yhteisessä ketjunohjauksessa Tradekan myymälöiden kanssa. Helsingin Osuuskaupan HOKin ja Elannon fuusioituessa vuonna 2004 Elanto luovutti Tradekalle 46 Siwaa ja yhden Valintatalon liiketoiminnan korvaukseksi yhteistyösopimuksen ennenaikaisesta lopettamisesta. Elannon myymälöitä oli yhteensä 56, ja niistä kymmenen muutettiin HOK-Elannon lähikauppaketjun Alepan myymälöiksi. Viimeinen omistaja Suomen Lähikauppa Oy (entinen Tradeka Oy) muodostui vuonna 2005, kun Tradekan ja Wihurin Ruokamarkkinoiden vähittäiskauppaketjut yhdistettiin samaan yhtiöön. Tämän seurauksena suurin osa Ruokavarasto-lähikaupoista muuttui Siwoiksi, mikä johti niiden määrän huomattavaan lisääntymiseen. Viidensadan Siwan raja rikkoutui tammikuussa 2006.

Siwa uudisti myymäläilmeensä ja tuotevalikoimansa viimeisen kerran vuonna 2014. Uudistukseen kuului muun muassa entistä ruokaisampi tuotevalikoima ja selkeästi aiempaa runsaampi tuoretuotteiden määrä. Myymälöiden valikoimat oli räätälöity kaupan asiakaskunnan kysynnän mukaan, eli nekin vaihtelivat myymäläkohtaisesti. Valikoima sisälsi kuitenkin Suomen 2 000 suosituinta tuotetta sekä palveluita peleistä pakettipalveluihin. Lisäksi Helsinkiin avattiin vuorokauden ympäri auki olevia Siwoja.

Kesko osti Suomen Lähikaupan marraskuussa 2015. Tämän seurauksena pääosa Siwoista ja Valintataloista muutettiin K-Marketeiksi vuosina 2016 ja 2017. Loput myymälät myytiin Kilpailu- ja kuluttajaviraston ehtojen mukaan kilpailijoille tai lakkautettiin kokonaan. Kaupan voimaantulon myötä Siwojen ja Valintatalojen tuotevalikoimaan lisättiin sata Pirkka-tuotetta välittömästi huhtikuussa 2016. Viimeisinä K-Marketeiksi muutettiin Ruoveden, Mäntän, Ivalon ja Rovaniemen Ounasmetsän Siwat 27. huhtikuuta 2017.

Kulttuurissa
------------

"Siwan kassa" muodostui kansan suussa käsitteeksi. Sillä tarkoitetaan heikosti arvostettua työpaikkaa, johon päätyvät ne, jotka eivät saa muuta työtä.

Lähteet
-------

1. ↑  Siwat ja Valintatalot jäävät historiaan - muuttuvat K-marketeiksi toukokuusta alkaen *www.iltalehti.fi*. Viitattu 12.4.2016. fi-FI
2. ↑  kesko.fi *kesko.fi*.  Arkistoitu 21.6.2017. Viitattu 28.4.2017.
3. ↑  Suomen Lähikauppa Oy: Lähikauppa Oy:SiwaArkistoitu kopio  maaliskuu 2014. Suomen Lähikauppa Oy.  Arkistoitu 24.10.2014. Viitattu 24.10.2014.
4. 1 2 3 4  "Siwa-laatikkomyymälä", teoksessa Väänänen, Marjasinikka: *Kaupan kynnysrahat*, Suomineito Productions 1999, sivu 211. Viitattu 23.5.2016.
5. 1 2 3  Komulainen, Anitra: *Punapääoman linnake. Työväen osuustoiminnan dramaattiset vaiheet*, s. 148–149. Helsinki: Kustannusosakeyhtiö Siltala, 2021. ISBN 978-952-234-932-3.
6. ↑  Leppänen, Timo: *Merkilliset nimet. Tarinoita yritysten ja tuotteiden nimistä*. Helsinki: Suomalaisen Kirjallisuuden Seura, 2016. ISBN 978-952-222-720-1.
7. 1 2  Suomen Lähikauppa Oy: Lähikauppa Oy:Tuoreempi uusi SiwaArkistoitu kopio  24. lokakuu 2014. Suomen Lähikauppa Oy.  Arkistoitu 24.10.2014. Viitattu 24.10.2014.
8. ↑  Suomen Lähikauppa Oy: Tietoa SiwastaArkistoitu kopio  marraskuu 2014. Suomen Lähikauppa Oy.  Arkistoitu 24.10.2014. Viitattu 6.11.2014.
9. ↑  Kesko sai luvan ostaa Suomen Lähikaupan – 60 Siwaa ja Valintataloa myytävä *www.iltalehti.fi*. Viitattu 12.4.2016. fi-FI
10. ↑   (Arkistoitu – Internet Archive) Siwat ja Valintatalot K-Marketeiksi. Viitattu 28.5.2016.
11. ↑  Kesko Oyj: Ennennäkemätön muutos Suomen katukuvassa päätökseen – viimeiset Siwat ja Valintatalot muutettu K-MarketeiksiArkistoitu kopio  28.4.2017. Kesko Oyj.  Arkistoitu 21.6.2017. Viitattu 23.6.2017.
12. ↑  Venla Rossi: Ryöstöjä, räyhääjiä ja olutvarkaita – siitä huolimatta työ Siwan kassalla on Christina Lundénille unelmaduuni Helsingin Sanomat 15.5.2016. Viitattu 4.9.2022.
13. ↑  Tiina, 46, tienaa lähikaupan kassalla jopa yli 40 000 euroa vuodessa: "Ärsyttää, kun sanotaan, että sä oot vain Siwan kassa" Ilta-Sanomat 24.3.2018. Viitattu 4.9.2022.

Aiheesta muualla
----------------

* Kuvia tai muita tiedostoja aiheesta **Siwa** Wikimedia Commonsissa

* Siwa (Arkistoitu – Internet Archive)